पाएं अपने शहर की ताज़ा ख़बरें और फ्री ई-पेपरडाउनलोड करें
एक बाइक पर सवार इस कुनबे को जब पुलिस ने हनुमान चौराहे पर रोका तो परिवार के मुखिया ने बड़े भोले अंदाज में सवाल किया - हम सबने मास्क तो लगा रखा है। फिर रोक क्यों रहे हो? जवाब में वहां मौजूद पुलिसकर्मी उनके आगे नतमस्तक हो गए। पता चला कि रतन जाटव नामक यह जनाब शिवपुरी से यहां तक का 100 किमी सफर तो तय ही कर चुके हैं। उन्हें के पास बांसखेड़ी गांव में अपने साले की शादी में जाना था।
बच्चों की जिद थी कि एक ही मामा है, इसलिए उनकी शादी में तो जाएंगे ही। चौराहे पर मौजूद एएसआई हर्ष शर्मा व आरक्षक द्वय सूर्येंद्र मिश्रा व योगेन्द्र सिसोदिया इस तर्क के सामने नतमस्तक हो गए। इस मामले में कार्रवाई की जाती तो रसीदों पर रसीदें कटती चली जाती। एक बाइक पर 2 से ज्यादा लोग, हेलमेट नहीं, कोरोना कर्फ्यू का उल्लंघन, कोविड प्रोटोकॉल की धज्जियां ... और न जाने क्या-क्या। आखिरकार उनकी 250 रुपए की रसीद काटी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn